stanford-oval/wikipedia huggingface dataset:
Eetje Sol

| Mitalit | Mitalit | Mitalit |  |
| --- | --- | --- | --- |
|  Eetje Sol vuonna 1908. |  Eetje Sol vuonna 1908. |  Eetje Sol vuonna 1908. |  |
Maa:   Alankomaat
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuekilpailu |  |
Johan Wilhelm Eduard ”Eetje” Sol (10. kesäkuuta 1881 – 21. lokakuuta 1965) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa.
Einar Saraste

Einar Armas Ferdinand Saraste, sukunimi vuoteen 1907 Sarlin (14. toukokuuta 1887 Uusikirkko – 12. toukokuuta 1975) oli suomalainen lääninlääkäri ja lääkintöneuvos.
Einar Sarasteen vanhemmat olivat Impilahden kirkkoherra, rovasti Rafael Ferdinand Saraste, ent. Sarlin (1855–1920) ja Amanda Gustava Lilli Brandt. Hänen isoisänsä oli Viitasaaren lukkari ja kirjailija Konstantin Sarlin. Einar Saraste pääsi ylioppilaaksi Savonlinnan lyseosta 1906 ja valmistui Helsingin yliopistosta lääketieteen kandidaatiksi 1912 ja lääketieteen lisensiaatiksi 1926.
Saraste oli Pohjois-Kaspian öljy-yhtiön lääkärinä Dossorissa 1915–1918, Porin jalkaväkirykmentin ja Savon jääkärirykmentin lääkärinä 1919, Sysmän vt. kunnanlääkärinä 1919–1921 ja Svenska stenkols Ab:n kaivoslääkärinä Huippuvuorilla 1921–1922 ja 1924. Hän oli sitten Oulunkylän vt. kunnanlääkärinä 1924–1926 ja vakinaisena kunnanlääkärinä 1927–1944 sekä Uudenmaan vt. lääninlääkärinä 1943–1944 ja vakinaisena lääninlääkärinä vuodesta 1944. Saraste oli vt. lääkintöneuvoksena 1933, 1935 ja 1937–1939 ja hän toimi Kansallis-vakuutus oy:n lääkärinä 1930–1934, Vakuutus Oy Tarmon lääkärinä 1935–1941 ja Aarnin lääkärinä 1938–1941. Jatkosodan aikana hän oli Itä-Karjalan sotilashallinnon Aunuksen piiriesikunnan lääkärinä 1941–1943. Saraste sai lääkintöneuvoksen arvon 1954.
Saraste oli Oulunkylän kunnanvaltuuston jäsenenä 1931–1933 ja 1937–1945. Hän oli Suomen Punaisen Ristin Uudenmaan piirihallituksen jäsenenä vuodesta 1945, Lääninlääkärien yhdistyksen puheenjohtajana 1946–1952 ja Oikeuslääketieteellisen yhdistyksen johtokunnan jäsenenä vuodesta 1948.
Einar Saraste oli naimisissa vuodesta 1915 soitonopettaja Thyra Nanny Helena Moliisin (1895–1987) kanssa.
Julkaisuja

Halki punaisen Venäjän. Kaspian mereltä Rajajoelle, julkaistu Uusi Suomi-lehdessä 4.1. - 1.3.1919 (Pdf-tiedostona Sukuseura Sarlinin sivustolla)
Kuvauksia Huippuvuorilta. WSOY 1925
Tunnetteko rotan?; kuvitus Tuulikki Woods. Suomen punainen risti - Kunnallinen terveydenhoitoyhdistys, Helsinki 1957
Eestinkylä

Eestinkylä (ruots. Estby) on kylä Kirkkonummella. Vuonna 2011 kylässä oli 718 asukasta.
Eestinkylä sijaitsee Kirkkonummen keskustasta noin viisi kilometriä etelään päin. Kylä koostuu harvakseltaan sijoittuvista omakotitaloista sekä viljelysalueista. Eestinkylää halkoo kaksi suurehkoa jokea, jotka usein tulvivat keväisin ja näin aiheuttavat ongelmia alueen liikenteessä. Eestinkylässä palvelee Maatilapuoti, jossa myydään muun muassa elintarvikkeita.
Dmitri Vasiljev (mäkihyppääjä)

Dmitri Vasiljev
Dmitri Viktorovitš Vasiljev (ven. Дмитрий Викторович Васильев, s. 26. joulukuuta 1979 Ufa, Venäjän SFNT, Neuvostoliitto) on venäläinen mäkihyppääjä. Vasiljev on kilpaillut maailmancupissa vuodesta 1999 lähtien ja on ollut palkintopallilla yhdeksän kertaa, muttei ole voittanut osakilpailua kertaakaan. Kaudella 2008–2009 hän sijoittui maailmancupin kokonaiskilpailussa viidenneksi.
Vasiljevin henkilökohtainen pituusennätys on 228 metriä, jonka hän hyppäsi Planican lentomäestä vuonna 2005. Vassiliev hyppäsi Vikersundin lentomäen karsinnassa 254 metriä, joka on pisin koskaan hypätty hyppy. Hän kuitenkin kaatui hyppynsä eikä se kelvannut maailmanennätykseksi.
Vasiljev oli Sapporon MM-kilpailuissa 2007 suurmäessä seitsemäs, normaalimäessä kymmenes ja joukkuekilpailussa kuudes. Liberecin MM-kilpailuissa 2009 hän sijoittui suurmäessä seitsemänneksi ja  normaalimäessä kymmenenneksi. Torinon olympialaisissa 2006 hän sijoittui kymmenenneksi normaalimäessä, 17:nneksi suurmäessä ja kahdeksanneksi joukkuekilpailussa. Parhaat joukkuekilpailusaavutukset ovat Oberstdorfin MM-kisoista 2005, jolloin Venäjän joukkue oli normaalimäen joukkuekilpailussa viides ja suurmäen joukkuekilpailussa kuudes. Lentomäen MM-kisoissa Vasiljev on ollut henkilökohtaisessa kilpailussa kahdeksas 2014 sekä joukkuekilpailussa seitsemäs vuosien 2004 ja 2006 kisoissa.
Vasiljev kärsi kahden vuoden kilpailukiellon jäätyään kiinni urheilussa kiellettyjen diureettien käytöstä Keski-Euroopan mäkiviikolla 2000–2001..
Palkintosijat maailmancupin osakilpailuissa

| 0 | 1 | 2 | 3 | 4 |
| --- | --- | --- | --- | --- |

| Päivä | Kilpailupaikka | Maa | Mäki | Sijoitus |
| 1. tammikuuta 2001 | Garmisch-Partenkirchen | Saksa | suurmäki | 2. |
| 4. helmikuuta 2007 | Titisee-Neustadt | Saksa | suurmäki | 3. |
| 29. joulukuuta 2008 | Oberstdorf | Saksa | suurmäki | 3. |
| 6. tammikuuta 2009 | Bischofshofen | Itävalta | suurmäki | 3. |
| 8. maaliskuuta 2009 | Lahti | Suomi | normaalimäki | 3. |
| 13. maaliskuuta 2009 | Lillehammer | Norja | suurmäki | 2. |
| 15. maaliskuuta 2009 | Vikersund | Norja | lentomäki | 3. |
| 20. maaliskuuta 2009 | Planica | Slovenia | lentomäki | 3. |
| 1. joulukuuta 2012 | Kuusamo | Suomi | suurmäki | 2. |
Dinant

| Dinant |
| --- | --- |

 lippu:  vaakuna
 Dinant
 Koordinaatit: 50°16′0″N, 4°55′0″E 
Valtio:  Belgia
Alue:  Vallonia
Provinssi:  Namur
Piiri:  Dinant
Pinta-ala:  
 – Kokonaispinta-ala:  99,8 km²
Väkiluku (2006):  13 012
 – Väestötiheys:  130,4 as./km²
 
 www.dinant.be 
Infobox OKVirheellinen NIMI-arvo: 
Dinant on Belgian kunta Namurin provinssissa, Valloniassa. Se sijaitsee Maasjoen rannalla.
1. tammikuuta 2006 Dinantin väkiluku oli 13 012. Pinta-ala on 99,80 km², joten asukkaita on 130 neliökilometriä kohden.[lähde? ]
Dinantilaisia henkilöitä

Joachim Patenier, taidemaalari
Georges Pire, Nobelin rauhanpalkinnon saaja
Adolphe Sax, saksofonin keksijä
Ystävyyskaupungit

Disneyland Paris, Ranska
Dinan, Ranska
Caldas da Rainha, Portugali
Hoddesdon, Yhdistynyt kuningaskunta
Chios, Kreikka
Cagayan de Oro, Filippiinit
Aiheesta muualla

Viralliset sivut (ranskaksi), (hollanniksi), (englanniksi)
Kuvia tai muita tiedostoja aiheesta Dinant Wikimedia Commonsissa
Namurin provinssin kunnat
Av

Av, aV tai AV voi tarkoittaa seuraavia:
AltaVista, AV, hakukone
asevarikko, AV, aseiden ja ampumatarvikkeiden säilytysvarasto
attovoltti, tunnus aV, jännitteen yksikkö
audiovisuaalinen, AV tai av, kuvaa ja ääntä yhdistävä esitys
avaari, ISO 639-1 -koodi av, kieli
Avianca, IATA-koodi AV, lentoyhtiö
"näytettäessä", a/v, italian sanoista a vista, liikealan käsite
Automaatioväylä, AV, Automaatioalan ammattilehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Av”, voi hakea sivunnimihaulla, laajalla sivunnimihaulla tai tekstihaulla.
Edward Gregson

Edward Gregson (s. 1945) on säveltäjä. Hän opiskeli vuosina 1963–1967 sävellystä ja pianonsoittoa Royal Academy of Musicissa. Hänen sävellyksenopettajanaan oli Alan Bush. Hän sai vuonna 1988 Ivor Novello -palkintoehdokkuuden musiikistaan BBC Young Musician of the Year -ohjelmaan. Useat orkesterit ovat tilanneet häneltä teoksia.
Akateemiselta uraltaan Gregson jäi eläkkeelle vuonna 2008. Hän oli toiminut muun muassa kahdentoista vuoden ajan Royal Northern College of Musicin rehtorina Manchesterissa. Hänellä on useita kunniatohtorin arvoja ja kunniajäsenyyksiä.
Gregsonin tuotantoon kuuluu muun muassa konserttoja eri soittimille (klarinetti, piano, saksofoni, pasuuna, trumpetti, tuuba, viulu) ja musiikkia vaskisoitinkokoonpanoille.
Aiheesta muualla

Viralliset sivut (Arkistoitu – Internet Archive) (englanniksi)
Duhamel-Ouest

| Duhamel-Ouest |
| --- | --- |
 Fort Témiscamingue
 Duhamel-Ouest
 Koordinaatit: 47°22′N, 79°26′W 
Valtio:  Kanada
Provinssi:  Quebec
Alue:  Abitibi-Témiscamingue
Kunnallisoikeudet:  1911
Hallinto:  
 – Pormestari:  Alain Sarrazin
Pinta-ala:  
 – Kokonaispinta-ala:  19,78 km²
Väkiluku:  828
 – Väestötiheys:  41,9 as./km²
Aikavyöhyke:  UTC-5
 – Kesäaika:  UTC-4
Postinumero:  J9V 1A2
Suuntanumero(t):  819
Infobox OKVirheellinen NIMI-arvo: 
Duhamel-Ouest on kunta Quebecin provinssin luoteisosassa Kanadassa. Siellä oli vuoden 2011 väestönlaskennan mukaan 828 asukasta, ja sen pinta-ala on 19,78 neliökilometriä. Kunta on lähes täysin ranskankielinen, ja vain 2,9 prosenttia väestöstä puhuu äidinkielenään englantia.
Duhamel-Ouestin alueella on Kanadan kansallisiin historiallisiin kohteisiin kuuluva Fort Témiscamingue, joka rakennettiin 1720-luvulla ranskalaiseksi kauppapaikaksi.
Einar Heikel

Einar Immanuel Heikel (7. syyskuuta 1885 Merijärvi – 26. heinäkuuta 1949 Oulu) oli suomalainen kielentutkija.
Heikelin vanhemmat olivat kirkkoherra Oskar Immanuel Heikel ja Maria Utterström. Hän pääsi ylioppilaaksi 1905 Oulun lyseosta ja valmistui filosofian kandidaatiksi 1909 ja lisensiaatiksi 1913. Heikel harjoitti jatko–opintoja Bonnissa 1911 ja 1913–1914, Roomassa 1913–1914 sekä Göteborgissa ja Kööpenhaminassa 1917–1918.
Heikel oli Helsingin yliopiston roomalaisen filologian dosenttina 1915–1923.
Einar Heikel oli naimisissa 1916–1924 Marjo Kyllikki Kupiaisen (1895–1945) kanssa. Heillä oli yksi poika joka kuoli jatkosodassa.
Teoksia

Adversaria ad Ciceronis de Consulato suo poema, väitöskirja.   1912
Minueii Felicis Octavius.    1919
Dublin Core

Dublin Core (DC) on metatietosanastostandardi informaatioresurssien kuvaamiseen. Dublin Coren avulla mihin hyvänsä tietoon voidaan liittää tiettyjä lisätietoja, niin että nämä lisätiedot ovat helposti koneellisesti luettavissa, käsiteltävissä, haettavissa, ja vertailtavissa. Standardi määrittelee esimerkiksi, miten teoksen otsikko kuvataan, jolloin voidaan helposti luoda hakemisto tiedostojen otsikoista. Eri tiedostoille ei tarvitse luoda omia metatietorakenteita, mikä vaikeuttaisi hakemiston toteuttamista.
Dublin Core-määrityksiä voidaan käyttää esimerkiksi tekstidokumenteissa, kuvissa, videotiedostoissa, ja niiden yhdistelmissä (esimerkiksi WWW-sivuissa). Useimmiten Dublin Core-tiedot tallennetaan RDF (Resource Description Framework) -muodossa. Dublin Core-standardeja ylläpitää Dublin Core Metadata Initiative (DCMI).
Dublin Corella on kaksi tasoa, Dublin Core Metadata Element Set (DCMES) ja Qualified Dublin Core. DCMES määrittelee viisitoista peruselementtiä, ja Qualified Dublin Core määrittelee siihen lisää spesifisiä lisämääreitä, joiden tunnistaminen ohjelmissa ei ole täysin välttämätöntä mutta suositeltavaa.
Elementit

DCMES määrittelee seuraavat elementit:
Title (otsikko)
Creator (tekijä)
Subject (aihe)
Description (kuvaus)
Publisher (julkaisija)
Contributor (avustaja)
Date (päiväys)
Type (tyyppi, esimerkiksi kuva tai teksti)
Format (formaatti, esimerkiksi sisällön MIME-tyyppi)
Identifier (tunniste)
Source (lähde)
Language (kieli)
Relation (aiheeseen liittyvä resurssi)
Coverage (kattavuus, esimerkiksi ajallinen tai maantieteellinen)
Rights (käyttöoikeudet)
Qualified Dublin Core määrittelee lisäksi seuraavat elementit:
Audience (kohdeyleisö)
Provenance (historiatiedot ko. resurssin hallintaoikeuksista)
RightsHolder (oikeuksien haltija)
Jokainen Dublin Core elementti on vapaaehtoinen ja kaikki elementit ovat toistettavia.
Elementit > Tietotyypit

Type-elementtiä varten on määritelty valmiiksi seuraavat tyypit:
Collection (kokoelma)
Dataset (tietojoukko)
Event (tapahtuma)
Image (kuva)
InteractiveResource (interaktiivinen resurssi)
MovingImage (animaatio tai videokuva)
PhysicalObject (fyysinen esine)
Service (palvelu)
Software (ohjelmisto)
Sound (ääni)
StillImage (kuva)
Text (teksti)
Aiheesta muualla

Dublin Core Metadata Initiative
Kansalliskirjaston Dublin Core -ohjesivusto
Dmitri Vorobjov

| Dmitri Vorobjov |
| --- | --- |

Henkilötiedot
Syntynyt: 18. lokakuuta 1985 (ikä 38) Toljatti, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  108 kg
Seura
Seura:  Lada Toljatti
Sarja:  KHL
Pelinumero:  6
Pelaajaura
Pääsarjaura:  2003–
Aik. seurat:  Salavat Julajev Ufa (KHL) Dinamo Moskova (KHL) SKA Pietari (KHL) HK VMF Pietari (VHL) Torpedo Nižni Novgorod (KHL) Avangard Omsk (KHL) Admiral Vladivostok (KHL)
NHL-varaus:  157. varaus, 2004 Toronto Maple Leafs
Dmitri Sergejevitš Vorobjov (ven. Дмитрий Сергеевич Воробьёв; s. 18. lokakuuta 1985 Toljatti, Venäjän SFNT, Neuvostoliitto) on venäläinen jääkiekkopuolustaja ja maailmanmestari, joka pelaa KHL-joukkue Lada Toljattissa.
Ura > Seuraura

Vorobjov on Lada Toljattin oma kasvatti. Hän debytoi seuran miesten kakkosjoukkueessa Venäjän kolmanneksi korkeimmalla sarjatasolla Pervaja Ligassa kaudella 2002–2003. Kaudella 2003–2004 Vorobjov debytoi Superliigassa, jossa hän pelasi 23 runkosarja- ja neljä playoff-ottelua tehden yhden maalin. Toronto Maple Leafs varasi Vorobjovin viidennellä kierroksella 157. pelaajana NHL:n varaustilaisuudessa 2004. Kaudella 2004–2005 hän eteni Ladan kanssa aina Superliigan finaaleihin saakka, mutta Venäjän-mestaruuden vei kuitenkin Dinamo Moskova otteluvoitoin 3–0. Kaudella 2005–2006 seura osallistui Continental Cupiin, jonka Lada voitti.
Kaudella 2007–2008 Vorobjov oli pelipaikastaan huolimatta Ladan paras pistemies ja maalintekijä tehoilla 16+12=28. Hän voitti koko Superliigan puolustajien maalipörssin ja jakoi puolustajien pistepörssin kolmannen sijan Traktor Tšeljabinskin Oleg Piganovitšin kanssa. Vorobjov oli myös puolivälieräsarjassa joukkueensa paras maalintekijä kolmella osumallaan. Kaudeksi 2008–2009 Superliigan tilalle perustettiin KHL. Hän oli Ladan tehokkain puolustaja tehoilla 4+14=18 ja voitti joukkueen sisäisen tehotilaston lukemalla +11, vaikka Vorobjov kaupattiinkin loppukaudella Salavat Julajev Ufaan. Kaudeksi 2009–2010 hän siirtyi Dinamo Moskovaan ja kaudeksi 2010–2011 Vorobjov siirtyi sieltä edelleen SKA Pietariin.
Vorobjov siirtyi kaudeksi 2011–2012 jatkamaan KHL-uraansa Torpedo Nižni Novgorodiin. Kesken kauden, tammikuussa 2012 hän palasi SKA Pietariin. Toukokuussa 2013 Vorobjov teki sopimuksen taas Torpedon kanssa, mutta hänet kaupattiin kuitenkin jo ennen kauden 2013–2014 alkua elokuussa Avangard Omskiin. Marraskuussa Avangard kauppasi Vorobjovin KHL:n laajennusjoukkue Admiral Vladivostokiin vaihdossa Anton Polestšukiin.
Kaudeksi 2014–2015 Vorobjov palasi vuoden mittaisella sopimuksella Lada Toljattiin, joka palasi KHL:ään neljän vuoden tauon jälkeen haettuaan taloudellista vauhtia farmiliiga VHL:stä. Hän nousi joukkueen varakapteeniksi. Kahden Ladassa vietetyn vuoden jälkeen Vorobjov palasi kaudeksi 2016–2017 kaksivuotisella sopimuksella Salavat Julajev Ufaan. Hän palasi kuitenkin jo ensimmäisen sopimuskautensa jälkeen vuoden mittaisella sopimuksella Ladaan kaudeksi 2017–2018.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Kanada 2008 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Yhdysvallat 2005 | jääkiekko |  |
Vorobjov edusti Venäjää MM-kilpailuissa vuonna 2008, jolloin hän voitti maailmanmestaruuden. Vorobjov pelasi myös alle 20-vuotiaiden MM-kilpailuissa vuonna 2005, jolloin hän voitti hopeaa. Vorobjov jakoi Venäjän sisäisen tehotilaston voiton Enver Lisinin ja Dmitri Pestunovin kanssa lukemalla +7.
Dynastes

| Dynastes |
| --- | --- |
 Herkuleskuoriainen (Dynastes hercules)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Scarabaeiformia
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Dynastinae
Tribus::  Dynastini
Suku::  Dynastes  MacLeay, 1819
Lajit
 Dynastes granti  Herkuleskuoriainen Dynastes hercules  Dynastes hyllus  Dynastes maya  Dynastes miyashitai  Dynastes neptunus  Dynastes satanas  Dynastes tityus 
Katso myös
   Dynastes Wikispeciesissä   Dynastes Commonsissa 
Infobox OKNimi-testi OK: 
Dynastes on keskimäärin melko suurikokoisista kovakuoriaisista (Coleoptera) muodostuva suku, jonka lajit elävät lähinnä Keski- ja Etelä-Amerikassa. Suvun lajeihin kuuluu mm. herkuleskuoriainen (Dynastes hercules), yksi maapallon suurimmista tunnetuista kovakuoriaisista. Sen pituus voi olla jopa 18 cm, kun pidemmän sarven osuus lasketaan mukaan muuhun ruumiin pituuteen.
Lajeja

Dynastes granti
Herkuleskuoriainen Dynastes hercules
| 0 | 1 | 2 | 3 |
| --- | --- | --- | --- |
|  Dynastes hercules baudrii  Dynastes hercules bleuzeni  Dynastes hercules ecuatorianus  Dynastes hercules hercules |  Dynastes hercules lichyi  Dynastes hercules morishimai  Dynastes hercules occidentalis  Dynastes hercules paschoali |  Dynastes hercules reidi  Dynastes hercules septentrionalis  Dynastes hercules takakuwai  Dynastes hercules trinidadensis |  Dynastes hercules tuxtlaensis |
Dynastes hyllus
Dynastes maya
Dynastes miyashitai
Dynastes neptunus
Dynastes satanas
Dynastes tityus
Aiheesta muualla

Hercules Beetles, University of Kentucky Entomology (englanniksi)
Kuvia kovakuoriaisesta Dynastes hercules hercules (englanniksi)
Genus Dynastes - Hercules Beetles, BugGuide (englanniksi)
Dinan

| Dinan |
| --- | --- |

 lippu:  vaakuna
 Dinan
 Koordinaatit: 48°27′23″N, 2°02′56″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Dinan
Pinta-ala:  
 – Kokonaispinta-ala:  8,7 km²
Väkiluku (2017):  14 166 
 – Väestötiheys:  1626 as./km²
Kunnan numero:  22050
 
 Kunnan kotisivut 
Infobox OKVirheellinen NIMI-arvo: 
Dinan on kunta Länsi-Ranskassa Côtes-d'Armorin departementissa Bretagnen alueella. Se sijaitsee Rancejoen varrella. Dinanissa on departementin aliprefektuuri.
Dinanin kuntaan sulautui kuntaliitoksessa 1.1.2018 Léhonin kylä (bretoniksi Lehon).
Nähtävyyksiä

Dinan on keskiaikainen linnoituskaupunki, jonne pääsee Englannin kanaalista Rancejokea pitkin. Kaupungissa on säilynyt vanha katuverkko, ja se on muutenkin säilyttänyt keskiaikaisen ilmeensä.
Kaupunkikuvaa hallitsee 1300-luvulta peräisin oleva linna Château de Dinan. Linnassa on nykyään kaupunginmuseo. Kaupungin vallit ovat 1200-luvulta, mutta ne ovat hyvin säilyneet. Vallien pituus on 2 684 metriä, ja niihin kuuluu 14 tornia ja 4 monumentaalista porttia.
1400-luvulta peräisin oleva kellotorni Tour de l’Horloge on 40 metriä korkea, ja sinne johtaa 158 askelmaa. Huipulta on näkymät kaupungin yli jokilaaksoon, ja kirkkaana päivänä voi nähdä jopa viidenkymmenen kilometrin päässä olevan luostarisaaren Mont Saint-Michelin. Kellotornin lähellä olevalla Place du Guesclin –aukiolla on torstaisin aamutori. Aukiolla on dinanilaisen ritarin Bertrand du Guesclin ratsastajapatsas. Hänen sydämensä on haudattu Saint-Sauveurin basilikaan. Basilikaa on rakennettu ja paranneltu 1100-luvulta aina 1700-luvulle saakka, joten se on sekoitus erilaisia arkkitehtuuri tyylejä, kuten romaanista, goottilaista, uusklassista ja barokkia. Myöhäisgoottilainen Saint-Malon kirkko on rakennettu 1400-luvulta 1800-luvulle välisenä aikana.
Dinanin suosituimpia matkailukohteita on sen satama. Sinne on mahdollista tulla veneellä Dinardista tai Saint-Malosta. Satamassa on nykyään lukuisia rantaravintoloita ja kauppoja.
Château de Dinan
Tour de l’Horloge
Saint-Sauveurin basilika
Saint-Malon kirkko
Dinanin satama
Nähtävyyksiä > Léhon

Myös Léhonin kylä on Rancejoen varrella. Kylä on kehittynyt vuonna 850 perustetun benediktiiniläisluostarin ympärille. Luostarin perusti Bretagnen kuningas Nominoë, ja luostarissa säilytettiin Pyhän Magloiren pyhäinjäännöksiä. 1100-luvulla Dinanin vallanpitäjät perustivat linnan Château de Léhonin suojelemaan luostaria ja sen aarteita sekä Rancejoen liikennettä. Linna purettiin 1600-luvulla ja luostari suljettiin Ranskan vallankumouksen aikana. Linnan muureja on sittemmin entisöity.
Pyhän Magloiren luostari
Château de Léhon
Pont de Léhon
Kylän raittia
Aiheesta muualla

Kuvia tai muita tiedostoja aiheesta Dinan Wikimedia Commonsissa
Electric Motor Show

Electric Motor Show (EMS) on vuosittain Helsingissä järjestettävä sähköajoneuvoja esittelevä tapahtuma. Messut järjestettiin ensimmäisen kerran marraskuussa 2009. EMS-messujen järjestelyistä vastaa shift2e, joka on viestintätoimisto Pixoi Oy:n liiketoimintayksikkö.
Aiheesta muualla

EMS-messujen sivusto
Einar Hagman

Einar August Hagman (22. marraskuuta 1887 Vöyri – 1. elokuuta 1963 Vaasa) oli suomalainen toimittaja ja pakinoitsija. Hän työskenteli Vaasassa ilmestyneessä Vasabladet-lehdessä vuosina 1906–1955, ja kirjoitti siihen pakinoita nimimerkillä ”Neger”. Lisäksi hän kirjoitti näytelmiä Wasa Teaterille. Toinen Hagmanin käyttämä nimimerkki oli ”Masque”.
Einar Hagmanin puoliso oli Gertrud Atalida Ingman. Heidän poikansa oli toimittaja Kaj Hagman, joka julkaisi isänsä pakinoista toimittamansa kirjan Ur dagboken vuonna 1981.
Teokset

Ur dagboken : krönikor och kåserier skrivna i Vasabladet.  (toimittanut Kaj Hagman)  Vasa:  Vasabladet, 1981.  ISBN 951-99351-5-0.
Elizabeth Bolden

Elizabeth "Lizzie" Bolden (o.s. Jones, 15. elokuuta 1890 Somerville, Tennessee, Yhdysvallat – 11. joulukuuta 2006) oli hollantilaisen Hendrikje van Andelin kuoltua (30. elokuuta 2005) vanhin elossa oleva henkilö, jonka syntymäaika voitiin todistaa. Bolden oli kuollessaan 116 vuoden ja 118 päivän ikäinen.
Koska Tennesseen Fayette Countyn arkisto oli tuhoutunut tulipalossa vuonna 1925, oli Boldenin perhe luullut hänen syntyneen 1891, kunnes tarkempi selvitys todistikin hänet vuotta vanhemmaksi. Vuoden 1900 väestönlaskennassa hänet mainitaan yhdeksänvuotiaaksi ja syntyneen jo elokuussa 1890. Vuoden 1910 laskennan aikaan hän oli jo naimisissa ja yhden lapsen äiti.
Elizabeth Jones, vapautettujen orjien tytär, meni naimisiin Lewis Boldenin kanssa noin 1908. Heidän ensimmäinen lapsensa, poika, syntyi 1909. Hänen miehensä ja viisi hänen lapsistaan olivat kuolleet jo aikaisemmin, mutta kaksi tytärtä oli yhä elossa vuonna 2005: Queen Esther Rhodes, 88, ja Mamie Brittmon, 85.
Elizabeth Bolden asui Memphisissä Tennesseessä ennen kuolemaansa. Boldenin kuoltua maailman vanhimman henkilön tittelin sai Emiliano Mercado del Toro (1891–2007).
Dublinilaisia

| Dublinilaisia> Dubliners |
| --- | --- |

Alkuperäisteos
Kirjailija:  James Joyce
Kieli:  englanti
Julkaistu:  1914
Suomennos
Suomentaja:  Pentti Saarikoski
Kustantaja:  Tammi
Julkaistu:  1965
Ulkoasu:  sidottu
Sivumäärä:  228
ISBN:  951-30-9893-1
Sarja: Keltainen kirjasto 64
Löydä lisää kirjojaKirjallisuuden teemasivulta
| Dublinilaisia |
| --- | --- |

Suomennos
Suomentaja:  Heikki Salojärvi
Kustantaja:  Basam Books
Julkaistu:  2012
ISBN:  978-952-260-053-0
Löydä lisää kirjojaKirjallisuuden teemasivulta
Dublinilaisia (Dubliners) on irlantilaisen James Joycen esikoisteos, joka valmistui vuonna 1907, mutta julkaistiin vasta 1914. Se on 15 novellista koostuva kokoelma, jossa kuvataan tavallisten irlantilaisten elämää 1900-luvun alun Dublinissa.
Joyce kuvaa tarkasti kaupunkia ja sen olemusta; kirjassa esiintyvät paikannimet ovat todellisia, muun muassa St Stephen's Green, Liffeyjoki ja O'Connell Street, jonka varrella sijaitsee nykyään Joyce-patsas. Joyce loi Dublinista oman kirjallisen ”pienoisuniversuminsa”. Useat novellien henkilöt esiintyvät myös Joycen muissa kirjoissa, kuten Odysseuksessa. Osa novelleista on kirjoitettu minämuodossa ja osassa on kaikkitietävä kertoja.
Monet novelleista käsittelevät katolisuutta, jonka asema Irlannissa on ollut vahva. Joyce asettui täysin katolisuutta vastaan 16-vuotiaana ja tunsi tarvetta kirjoittaa aiheesta. Joycen mukaan kirkko vainosi häntä koko hänen elämänsä ajan, tavalla tai toisella.[lähde? ]